
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ειδικό Πρόγραμμα Ολοκληρωμένης Παρέμβασης για 
άνεργους ηλικίας 18-64 ετών απολυμένους από την 


επιχείρηση «δΟΡΤΕΧΑ.Ε.». 1 

Πρόγραμμα απόκτησης εργασιακής εμπειρίας και επιχο¬ 
ρήγησης επιχ/σεωνγιατην απασχόληση ανέργωνηλι- 
κίας γυναικών ηλικίας 18-65 ετών, έτους 2003. 2 


ΑΠΟΦΑΣΕΙ Σ 

Αριθ. 31762 (1) 

Ειδικό Πρόγραμμα Ολοκληρωμένης Παρέμβασης για άνερ¬ 
γους ηλικίας 18-64 ετών απολυμένους από την επιχείρη¬ 
ση «δΟΡΤΕΧΑ.Ε..». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85 «Κυβέρνη¬ 
ση και Κυβερνητικά Όργανα» (ΦΕΚ 137/Α785). 

2. Τις διατάξεις του Π.Δ. 368/89 «Οργανισμός του Υπουρ¬ 
γείου Εργασίας» (ΦΕΚ 163/Α/16.6.98). 

3. Τις διατάξεις του Ν. 2956/2001 «Αναδιάρθρωση του ΟΑ- 
ΕΔ και άλλες διατάξεις» (ΦΕΚ 258/Α/6.11.2001). 

4. Τις διατάξεις του Ν.Δ. 212/69 «Περί Οργανώσεως και Δι- 
οικήσεως του Οργανισμού Απασχολήσεως Εργατικού Δυ¬ 
ναμικού» (ΦΕΚ 112/Α/69). 

5. Τις διατάξεις του άρθρου 29 του Ν. 1262/82 «Για την πα¬ 
ροχή κινήτρων ενίσχυσης της οικονομικής και περιφερεια¬ 
κής ανάπτυξης της χώρας και τροποποίηση συναφών διατά¬ 
ξεων» όπως τροποποιήθηκε με τα άρθρα 6 και 7 του Ν. 
1836/89 και το άρθρο 6 του Ν. 2434/96. 

6. Την 3006/15.10.2002 απόφαση του Δ.Σ. του ΟΑΕΔ 
(αριθμ. συνεδρ. 42/15.10.2002) που μας υποβλήθηκε με το 
υπ’ αριθμ. Β123045/21.10.2002 έγγραφό του. 

7. Το γεγονός ότι από τις διατάξεις της παρούσας Κοινής 
Υπουργικής Απόφασης δεν προκαλείται δαπάνη σε βάρος 
του Προγράμματος Δημοσίων Επενδύσεων και ως εκτούτου 
δεν εμπίπτει στις διατάξεις της παρ. 3 του άρθρου 22 του Ν. 
2362/95, αποφασίζουμε: 

Καταρτίζουμε Ειδικό Πρόγραμμα Ολοκληρωμένης Πα¬ 
ρέμβασης για άνεργους ηλικίας 18-64 ετών απολυμένους 
απάτην επιχείρηση «δΟΡΤΕΧΑ.Ε.» ως εξής: 


ΚΕΦΑΛΑΙΟ Α’ 

1. Δομή Στήριξης 

Με απόφαση του Δ.Σ. του ΟΑΕΔ συστήνεται δομή στήρι¬ 
ξης η οποία θα αποτελείται από: 

α) Τον Προϊστάμενο της Υπηρεσίας Απασχόλησης του ΟΑ¬ 
ΕΔ του Νομού, ως πρόεδρο. 

β) Έναν (1) εκπρόσωπο του Εργατοϋπαλληλικού Κέντρου 
Ν. Δράμας. 

γ) Έναν εκπρόσωπο από κάθε Σωματείο εργαζομένων, εκ 
των δύο (2) που λειτουργούν στην επιχείρηση «δΟΡΤΕΧ 
Α.Ε.». 

δ) Τρεις (3) εκπροσώπους των εργοδοτών (1 από ΣΕΒ, 1 
από ΕΣΕΕ και 1 από ΓΣΒΕΕ) 

2. Έργο της δομής στήριξης είναι: 

• Η καταγραφή ανέργων 

• Η έρευνα της τοπικής αγοράς εργασίας για την εύρεση 
κενών θέσεων 

• Η υποστήριξη - συμβουλευτική καθοδήγηση ανέργων 
για κατάρτιση - απασχόληση - αυταπασχόληση 

• Παρακολούθηση και αξιολόγηση του προγράμματος 

3. Η δομή στήριξης θα πρέπει να συγκροτηθεί εντός 10 
ημερών από την κοινοποίηση στους ενδιαφερομένους της 
παρούσας απόφασης. Σε περίπτωση που ένας φορέας δεν 
υποδείξει εκπρόσωπο εντός του ίδιου ως άνω χρονικού δια¬ 
στήματος, τότε η δομή θα συγκροτηθεί με τους υποδειχθέ- 
ντες από τους υπόλοιπους φορείς. 

4. Η δαπάνη για τη λειτουργία της δομής θα ανέλθει στο 
ποσό των 10.500 ΕΥΡΩ (ήτοι 1.500 ΕΥΡΩ/μέλος), θα καλυ¬ 
φθεί από τον ΛΑΕΚ και θα καταβληθεί σε τρεις (3) ισόποσες 
δεκάμηνες δόσεις (ΚΑΕ 0264 Β/φορέας 700). 

ΚΕΦΑΛΑΙΟ Β' 

ΜΕΤΡΑ ΓΙΑ ΤΗΝ ΚΑΤΑΡΤΙΣΗ 

Στην περίπτωση που η δομή στήριξης προτείνει την υλο¬ 
ποίηση δράσεων κατάρτισης, η μεθοδολογία και υλοποίηση 
της θεωρητικής και πρακτικής άσκησης, καθώς και οι ειδικό¬ 
τητες, θα καθοριστούν από τη Δ/νση Α3 σε συνεργασία με τη 
Δομή μετά την οριστική καταγραφή της ομάδας στόχου. 

Η δαπάνη για την κατάρτιση θα καλυφθεί από τον ΛΑΕΚ και 
θα ανέλθει στο ποσό των 2.340.000 ΕΥΡΩ, ήτοι: 300 άτομα X 
600 ώρες X 13 ΕΥΡΩ (μέσο ωριαίο κόστος) = 2.340.000 ΕΥ¬ 
ΡΩ (ΚΑΕ 0419 φορέας 700). 

ΚΕΦΑΛΑΙΟ Γ 

1. ΕΠΙΧΟΡΗΓΗΣΗ ΕΠΙΧΕΙΡΗΣΕΩΝ 

Καταρτίζεται πρόγραμμα επιχορήγησης ιδιωτικών επιχει- 

ρήσεων για την απασχόληση 210 ανέργων ηλικίας 18-64 
ετών, απολυμένων από την επιχείρηση «δΟΡΤΕΧ Α.Ε.». 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

• Όλες οι επιχειρήσεις που διέπονται, όσον αφορά στην 
πρόσληψη του προσωπικού τους, από τις διατάξεις του Ν. 
2190/94 όπως τροποποιήθηκε και ισχύει σήμερα (ακόμη και 
αν εξαιρούνται ορισμένες κατηγορίες του προσωπικού τους 
από το Ν. 2190/94). 

• Οι πολιτικές οργανώσεις και κόμματα, οι επιχειρήσεις 
που έχουν σχέση με τα τυχερά ψυχαγωγικά, ηλεκτρονικά 
παιχνίδια (εκτός από τις επιχειρήσεις ΠΡΟΠΟ και ΛΟΤΤΟ 
που επιχορηγούνται) 

• Όλες οι επιχειρήσεις που λειτουργούν αποκλειστικά και 
μόνο βραδινές ώρες (10:00 μ.μ. έως 06:00 π.μ.) 

• Οι επιχειρήσεις που έχουν σύνθετο αντικείμενο δραστη¬ 
ριότητας και το ένα εξ’ αυτών περιλαμβάνεται στις εξαιρέ¬ 
σεις της παρούσας παραγράφου 

• Ατομικές επιχειρήσεις για άτομα που είναι σύζυγοι ή 
συνδέονται με α' βαθμού συγγένειας εξ’ αίματος ή εξ’ αγχι¬ 
στείας με τον επιχειρηματία. 

• ΟιΟ.Ε., Ε.Ε., Α.Ε. καιΕ.Π.Ε. για τους ομόρρυθμους εταί¬ 
ρους στις Ο.Ε. και Ε.Ε., για τα μέλη του Δ.Σ. στις Α.Ε., για 
τους εταίρους της Ε.Π.Ε. 

• Οι σύζυγοι και οι συγγενείς α' βαθμού εξ' αίματος ή εξ’ 
αγχιστείας των ομορρύθμων εταίρων στις Ο.Ε. και Ε.Ε., των 
εταίρων της Ε.Π.Ε. και των μελώντου Δ.Σ. στις Α.Ε. 

3. ΠΡΟΫΠΟΘΕΣΕΙΣ ΥΠΑΓΩΓΗΣ 

Στο πρόγραμμα είναι δυνατόν να ενταχθούν ιδιωτικές επι¬ 
χειρήσεις με την προϋπόθεση ότι κατά το τρίμηνο που 
προηγείται του μήνα υποβολής της αίτησής τους για υπα¬ 
γωγή τους στο πρόγραμμα δε θα έχουν απολύσει προσωπι¬ 
κό χωρίς να το αντικαταστήσουν και ότι θα προσλάβουν 
άνεργους ηλικίας 18-64 ετών, απολυμένους από την επιχεί¬ 
ρηση «δΟΡΤΕΧ Α.Ε.» και οι οποίοι θα πρέπει: 

• Να έχουν την ελληνική υπηκοότητα ή την υπηκοότητα 
κράτους μέλους της ΕΕ ή να είναι Έλληνες ομογενείς που 
απασχολούνται νόμιμα στην Ελλάδα ή να εμπίπτουν στο άρ¬ 
θρο 11 του ΚΑΝ/ΕΟΚ/1612/68 

• Να έχουν ηλικία 18-64 ετών 

• Να είναι εγγεγραμμένοι στα μητρώα ανέργων των Υπη¬ 
ρεσιών του ΟΑΕΔ 

• Να είναι εγγεγραμμένοι στις καταστάσεις της δομής 
στήριξης. 

4. ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

Για να ενταχθεί στο πρόγραμμα αυτό κάποια επιχείρηση, 
πρέπει να υποβάλλει στην αρμόδια του τόπου απασχόλησης 
Υπηρεσία του ΟΑΕΔ τα εξής δικαιολογητικά: 

α) Έντυπη αίτηση -Δήλωση που θαπεριέχειτην επωνυμία, 
τον κλάδο οικονομικής δραστηριότητας και τον αριθμό των 
ανέργων που θα προσλάβει με το πρόγραμμα, 
β) Καταστάσεις του προσωπικού των τριών (3) μηνών που 
προηγούνται του μήνα υποβολής της αίτησης, 
γ) Καταστατικό εταιρίας ή έναρξη επιτηδεύματος, 
δ) Καταγγελία σύμβασης εργασίας. 

Για την ύπαρξη των προϋποθέσεων ένταξης των επιχειρή¬ 
σεων στο πρόγραμμα κρίνουν οι κατά τόπους αρμόδιοι 
Δ/ντές ή Προϊστάμενοι των Υ.Ν., Τ.Υ., ΓΈ. και ΚΠΑτου ΟΑ¬ 
ΕΔ. Η προθεσμία πλήρωσης των θέσεων που εγκρίνονται εί¬ 
ναι δύο (2) το αργότερο μήνες από την ημερομηνία έκδοσης 
της σχετικής εγκριτικής απόφασης. 

5. ΠΟΣΟ ΕΠΙΧΟΡΗΓΗΣΗΣ. 

Το ποσό της επιχορήγησης για κάθε ημέρα εργασίας πλή¬ 
ρους απασχόλησης καθορίζεται στα 20,54 ΕΥΡΩ και μέχρι 
(25) ημέρες κατ’ ανώτατο όριο για κάθε μήνα, εφόσον υπάρ¬ 


χουν όμως (20) τουλάχιστον ημερομίσθια το μήνα για κάθε 
επιχορηγούμενο μισθωτό. 

Η επιχείρηση θα καταβάλλει στους προσληφθέντες μισθό 
που δεν μπορεί να είναι κατώτερος του προβλεπομένου από 
τις οικείες ΣΈΈ. θατους ασφαλίζει στους οικείους κλάδους 
κύριας και επικουρικής ασφάλισης και θατους απασχολεί με 
πλήρες ωράριο εργασίας. 

6. ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ 

• Η διάρκεια της επιχορήγησης για κάθε επιχείρηση που 
εντάσσεται στο πρόγραμμα είναι είκοσι τέσσερις (24) μήνες. 

• Μετά τη λήξη της επιχορήγησης η επιχείρηση δεσμεύε¬ 
ται να διατηρήσει το προσωπικό της (παλαιό και επιχορη¬ 
γούμενο) τουλάχιστον, για έξι (6) μήνες ακόμη. 

7. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Α. Η αρμόδια Υπηρεσία θα προβαίνει στην καταβολή της 
επιχορήγησης αφού ελέγξειτα πιο κάτω δικαιολογητικά που 
η επιχορηγούμενη επιχ/ση υποβάλλει: 

α) Έντυπη κατάσταση που θα περιλαμβάνει το ονοματε¬ 
πώνυμο των προσληφθέντων βάσει του προγράμματος, τη 
χρονολογία γέννησης, την ειδικότητα, τη χρονολογία πρό¬ 
σληψης, τα ημερομίσθια που πραγματοποιήθηκαν κατά μή¬ 
να, το ποσό της ημερήσιας επιχορήγησης, το ποσό με το 
οποίο βαρύνεται ο Ο.Α.Ε.Δ. σύμφωνα με το πρόγραμμα, το 
συνολικό ακαθάριστο ποσό που δικαιούται ο εργαζόμενος 
το οποίο δεν θα είναι κατώτερο του προβλεπόμενου από τις 
οικείες Συλλογικές Συμβάσεις Εργασίες (Σ.Σ.Ε.) και στη στή¬ 
λη της υπεύθυνης δήλωσης, τις υπογραφές των προσλη¬ 
φθέντων μισθωτών, ότι απασχολήθηκαν και πληρώθηκαν το 
χρονικό διάστημα για το οποίο ζητείται η επιχορήγηση. 

β) Μισθοδοτικές καταστάσεις του χρονικού διαστήματος, 
το οποίο ζητά να επιχορηγηθεί 
γ) Απόδοση ασφαλιστικών εισφορών 
δ) Δελτία ανεργίας των μισθωτών που προσλήφθηκαν 
ε) Φωτοτυπημένα αντίγραφα των αναγγελιών πρόσληψης 
στ) Βεβαίωση ασφαλιστικής και φορολογικής ενημερότη¬ 
τας, όπου απαιτείται. 

Β. Η αρμόδια Υπηρεσία του ΟΑΕΔ υποχρεούται να πραγ¬ 
ματοποιεί επιτόπιους ελέγχους απαραίτητα πριν την κατα¬ 
βολή της πρώτης επιχορήγησης, καθώς και μία φορά του¬ 
λάχιστον ανά εξάμηνο για τη διαπίστωση της τήρησης των 
όρων του προγράμματος και να συντάσσει σχετικές εκθέ¬ 
σεις 

8. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - 
ΔΕΣΜΕΥΣΕΙΣ 

α) Οι επιχειρήσεις υποχρεούνται να διατηρήσουν τις θέ¬ 
σεις εργασίας (παλαιές και νέες) καθ' όλη τη διάρκεια του 
προγράμματος και για έξι (6) μήνες ακόμη. 

Σε περίπτωση που η επιχείρηση μειώσει το προσωπικό της 
(απόλυση ή οικειοθελής αποχώρηση) και εφόσον δεν το 
αντικαταστήσει μέσα σε τριάντα (30) ημέρες, το πρόγραμμα 
θα διακόπτεται κατά τόσες θέσεις εργασίας όσες μειώθηκε 
το προσωπικό και θα επιστρέφεται το αναλογούν ποσό επι¬ 
χορήγησης, σύμφωνα με τους όρους της παρούσας Υ.Α. 

β) Δεν θεωρείται μείωση η περίπτωση στράτευσης, ασθέ¬ 
νειας, συνταξιοδότησης, φυλάκισης, θανάτου και λήξης 
σύμβασης ορισμένου χρόνου ή έργου, κατά τη διάρκεια των 
τριών (3) μηνών που προηγούνται της ημερομηνίας υποβο- 
λήςτης αίτησης ή κατά τη διάρκειατου προγράμματος, εφό¬ 
σον η επιχείρηση προσκομίσει τα απαραίτητα δικαιολογητι- 
κά από τα οποία θα αποδεικνύονται τα ανωτέρω. 

γ) Επιχειρήσεις δεν δεσμεύονται από τις παραπάνω δια¬ 
τάξεις για τα άτομα που τυχόν προσλάβουν στο χρονικό διά¬ 
στημα από την ημερομηνία κατάθεσης της αίτησής τους και 
μέχρι την έκδοση της εγκριτικής απόφασης, εφόσον δηλώ¬ 
σουν εγγράφως ότι δεν επιθυμούν να τα υπαγάγουν στο 
πρόγραμμα. 

δ) Δεν δεσμεύονται για άτομα που θα προσλάβουν μετά 
την τελευταία, με το πρόγραμμα, πρόσληψη. 

ε) Τέλος δεν δεσμεύονται για άτομα που έχουν προσλάβει 
σύμφωνα με τα προγράμματα Ειδικών Κοινωνικών Ομάδων 
σε περίπτωση που αυτά αποχωρήσουν οικειοθελώς ή κατά 
το κρίσιμο 3μηνο πριν από την ημερομηνία υποβολής της αί¬ 
τησής της επιχείρησης ή κατά τη διάρκεια του προγράμμα¬ 
τος που προηγούνται της υποβολής της αίτησης υπαγωγής 
της επιχείρησης στο πρόγραμμα. 

9. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ ΚΑ¬ 
ΤΑΒΟΛΗ ΕΠΙΧΟΡΗΓΗΣΗΣ 

Αξιώσεις εργοδοτών για είσπραξη της επιχορήγησης για 
άτομα που θα υπαχθούν στο πρόγραμμα ασκούνται: 
α) για τον πρώτο μήνα απασχόλησης μέσα σε δύο (2) μήνες, 
β) για τους επόμενους είκοσι (20) μήνες απασχόλησης 
εντός (2) μηνών από τη λήξη κάθε διμήνου και 
γ) για την καταβολή της επιχορήγησης των τριών (3) τε¬ 
λευταίων μηνών εντός δύο (2) μηνών από τη λήξη του προ¬ 
γράμματος και με την προϋπόθεση ότι θα έχει γίνει έλεγχος 
του προσωπικού της επιχείρησης, για το οποίο δεσμεύτηκε. 

δ) σε περίπτωση εκπρόθεσμης υποβολής δικαιολογητι- 
κών είναι δυνατή κατά ένα (1) το ανώτερο μήνα η επιμήκυν¬ 
ση των ως άνω προθεσμιών μετά από αιτιολογημένη από¬ 
φαση του Δ/ντή ή Προϊσταμένου της Υ.Ν., Τ.Υ. ή Γ.Ε. ή ΚΠΑ 
του Οργανισμού. 

ε) είναι δυνατή η επιμήκυνση του χρόνου επιχορήγησης 
του εργοδότη κατά τριάντα (30) το πολύ ημερολογιακές 
ημέρες με ισόχρονη δέσμευση της επιχείρησης, για μη από¬ 
λυση προσωπικού, σε περίπτωση χορήγησης κανονικής 
άδειας, απουσίας προσωπικού, σοβαρής ασθένειας εργα¬ 
ζομένου, άδειας άνευ αποδοχών κ.λ.π., μετά από αίτηση του 
ενδιαφερομένου εργοδότη και απόφαση του Δ/ντή της κατά 
τόπον αρμόδιας Υπηρεσίας του ΟΑΕΔ. 

Επίσης σε περίπτωση αντικατάστασης μισθωτού μέσα 
στην προθεσμία των τριάντα (30) ημερολογιακώνημερών εί¬ 
ναι δυνατή η επιμήκυνση του χρόνου επιχορήγησης και δέ- 
σμευσηςτου εργοδότη κατά (30) ημερολογιακές ημέρες για 
κάθε άτομο που αντικαταστάθηκε, μετά από αίτηση του ερ¬ 
γοδότη και απόφαση του αρμόδιου Δ/ντή της Υπηρεσίας. 

10. ΑΡΜΟΔΙΟΤΗΤΕΣ Δ/ΝΤΩΝ Ή ΠΡΟΪΣΤΑΜΕΝΩΝ Υ.Ν., 
Τ.Υ.,Γ.Ε. ΚΑΙ Κ.Π.Α. Ο.Α.Ε.Δ. 

Οι αρμόδιοι κατά τόπον Δ/ντές ή Προϊστάμενοι Υ.Ν., Τ.Υ., 
Γ.Ε. και Κ.Π.Α. του Οργανισμού, θα αποφασίζουν για τη συ¬ 
νέχιση ή μη στο πρόγραμμα, στις κατωτέρω περιπτώσεις: 

α) Σε τυχόν εκπρόθεσμη αντικατάσταση μισθωτού, πέραν 
της προβλεπόμενης προθεσμίας των 30 ημερολογιακών ημε¬ 
ρών, και μέχρι τριάντα (30) ακόμη ημερολογιακές ημέρες. 

β) Σε περίπτωση αντικατάστασης μισθωτού τριάντα (30) 
ημερολογιακές ημέρες πριν την αποχώρησή του, με την 
προϋπόθεση ότι ο εργοδότης θα δηλώσει ότι η πρόσληψη 
έγινε για αντικατάσταση του μισθωτού που πρόκειται να 
αποχωρήσει, λόγω εκμάθησης του αντικειμένου. 

γ) Σε περίπτωση αδυναμίας αντικατάστασης μισθωτών, 
λόγω έλλειψης της συγκεκριμένης ειδικότητας στην Τοπική 
Αγορά Εργασίας, με την προϋπόθεση ότι ή έλλειψη αυτή θα 
βεβαιώνεται με απόφασή του. 

δ) Σε περίπτωση έλλειψης ειδικότητας σε επιχορηγούμε¬ 
νη θέση θα διακόπτεται η επιχορήγηση μόνο για τη θέση αυ¬ 
τή, χωρίς άλλες επιπτώσεις για τον εργοδότη. 

11. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων ή 
προϋποθέσεων, μετά από οποιαδήποτε πληρωμή ποσού της 
επιχορήγησης θα εφαρμόζονται οι διατάξεις των παρ. 7 και 
8 του άρθρου 29 του Ν.1262/82, όπως συμπληρώθηκε από 
τα άρθρα 6 και 7 του Ν. 1836/89 και η επιχορήγηση θα δια¬ 
κόπτεται με επιστροφή του αναλογούντος ποσού. 


Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη διακοπή 
της επιχορήγησης με επιστροφή του αναλογούντος ποσού 
που αντιστοιχεί στο υπόλοιπο χρονικό διάστημα του συνολι¬ 
κού χρόνου απασχόλησης με καταβολή εφάπαξ εντός 15 
ημερών από την κοινοποίηση της απόφασης στον ενδιαφε¬ 
ρόμενο. 

Εφόσον δεν επιστραφεί εμπρόθεσμα το αναλογούν ποσό 
που αναζητείται, συντάσσεται Πράξη Βεβαίωσης Οφειλής 
και αποστέλλεται στην αρμόδια Δ.Ο.Υ. για βεβαίωση και εί¬ 
σπραξη του. 

12. ΔΑΠΑΝΗ 

Η δαπάνη για την εφαρμογή του μέτρου αυτού θα καλυ¬ 
φθεί από τον ΛΑΕΚ (ΚΑΕ 2493 Β1 του φορέα 700) και θα 
ανέλθει στο ποσό των 2.588.460 ΕΥΡΩ. 

ΚΕΦΑΛΑΙΟ Δ' 

ΚΑΤΑΡΤΙΣΗ ΕΙΔΙΚΟΥ ΜΕΤΡΟΥ ΑΥΤΟΑΠΑΣΧΟΛΗΣΗΣ 

1. ΕΙΔΙΚΟ ΜΕΤΡΟ ΑΥΤΟΑΠΑΣΧΟΛΗΣΗΣ 

Καταρτίζεται πρόγραμμα επιχορήγησης νέων ελευθέρων 

επαγγελματιών για 210 άνεργους ηλικίας 18-64 ετών, απο¬ 
λυμένους από την επιχείρηση «50ΡΤΕΧ Α.Ε.». 

2. ΠΟΣΟ ΕΠΙΧΟΡΗΓΗΣΗΣ 

Στους δικαιούχους του ειδικού αυτού μέτρου καταβάλλε¬ 
ται το ποσό των 12.326 ΕΥΡΩ. 

3. ΤΡΟΠΟΣ ΚΑΤΑΒΟΛΗΣ ΤΗΣ ΕΠΙΧΟΡΗΓΗΣΗΣ 

Με την έναρξη του προγράμματος οι δικαιούχοι λαμβά- 
νουντο ποσό των 3.522 ΕΥΡΩ και το υπόλοιπο καταβάλλεται 
ανά εξάμηνο σε τέσσερις ισόποσες εξάμηνες δόσεις των 
2.201 ΕΥΡΩ από την ημερομηνία έκδοσης της εγκριτικής 
απόφασης αφού προσκομισθεί βεβαίωση φορολογικής ενη¬ 
μερότητας για την καταβολή κάθε ποσού, έντυπη αίτηση και 
τα απαραίτητα δικαιολογητικά λειτουργίας της επιχείρησης. 

4. ΔΙΑΡΚΕΙΑ ΠΡΟΓΡΑΜΜΑΤΟΣ 

Η διάρκεια του προγράμματος καθορίζεται σε 24 μήνες. 

5. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

• Όσοι δημιουργούν εποχιακές επιχειρήσεις, τυχερά, ψυ¬ 
χαγωγικά ή ηλεκτρονικά παιχνίδια, πρακτορεία ΠΡΟΠΟ, 
ΛΟΤΤΟ, λαχεία και συναφή αυτών, καθώς και επιχειρήσεις 
που λειτουργούν αποκλειστικά και μόνο βραδινές ώρες (10 
μ.μ. - 6 π.μ.) 

• Ανώνυμες Εταιρείες (Α.Ε.) 

• Οι άνεργες-οι που ζητούν να ενταχθούν στο πρόγραμμα 
Ν.Ε.Ε. με δραστηριότητα όμοια με αυτή που είχε επιχ/ση η 
οποία διέκοψε τη λειτουργία της και ανήκε σε συγγενικό 
τους πρόσωπο Α' Βαθμού ή οι σύζυγοί τους κατά τους τε¬ 
λευταίους έξι μήνες πριν την έναρξη της επιχείρησης τους, 
εκτός των περιπτώσεων στις οποίες ο προηγούμενος ιδιο¬ 
κτήτης συνταξιοδοτήθηκε ή απεβίωσε.. 

• Οι επιχειρήσεις εκείνες που έχουν σύνθετο αντικείμενο 
δραστηριότητας και το ένα εξ’ αυτών περιλαμβάνεται στις 
εξαιρέσεις. 

6. ΠΡΟΫΠΟΘΕΣΕΙΣ-ΔΙΚΑΙΟΛΟΓΗΤΙΚΑ-ΔΙΑΔΙΚΑΣΙΑΥΠΑ¬ 
ΓΩΓΗΣ 

Οι νέοι επαγγελματίες που επιθυμούν την υπαγωγή τους 
στο παρόν πρόγραμμα πρέπει να καταθέσουν στην αρμόδια 
Υπηρεσία: 

1. Αίτηση 

2. Δελτίο Ανεργίας το οποίο να είναι σε ισχύ κατά την ημε¬ 
ρομηνία έναρξης της επιχείρησής τους 

3. Βεβαίωση της αρμόδιας ΔΟΥ για την έναρξη επιτηδεύ¬ 
ματος 

4. Καταστατικό Σύστασης της εταιρίας (σε περιπτώσεις 
εταιριών) 

5. Τιμολόγια ή αποδείξεις αγοράς εξοπλισμού 

• Σε περίπτωση σύστασης Συν/σμού ή Εταιρίας (εκτόςτης 
Ανώνυμης) το ποσό καταβάλλεται σε όλους τους μετέχο- 
ντες στο Συν/σμό ή την Εταιρία που είναι δικαιούχοι της επι¬ 
χορήγησης του ειδικού αυτού μέτρου. 

• Σε περίπτωση υποβολής αίτησης νέας ετερόρρυθμης 
Εταιρίας (Ε.Ε.) δεν επιχορηγούνται οι ετερόρρυθμοι εταίροι. 

7. ΠΡΟΫΠΟΘΕΣΕΙΣ-ΔΙΑΔΙΚΑΣΙΑ ΕΝΤΑΞΗΣ 

Απαραίτητες προϋποθέσεις για την ένταξη στο πρόγραμ¬ 
μα αυτό είναι: 

1. Να πρόκειται για νέο επαγγελματία και να μην έχει επι¬ 
χορηγηθεί στο παρελθόν από το πρόγραμμα των Νέων 
Ελεύθερων Επαγγελματιών. 

2. Να είναι οι ενδιαφερόμενοι εγγεγραμμένοι στις κατα- 
στάσειςτης δομής στήριξης και εγγεγραμμένοι άνεργοι στα 
μητρώα ανέργων των Υπηρεσιών του ΟΑΕΔ, καθώς και να 
έχουν την Ελληνική ? την υπηκοότητα κράτους - μέλους της 
Ε.Ε. να είναι Έλληνες ομογενείς που να απασχολούνται νό¬ 
μιμα στη χώρα 

3. Η επιχείρηση να λειτουργεί κανονικά και σε χώρο ανε¬ 
ξάρτητο και κατάλληλα διαμορφωμένο. 

4. Να διαθέτουν οι ίδιοι επαγγελματίες ή ένας τουλάχιστον 
από τους απασχολούμενους σε αυτούς νόμιμα πιστοποιητι¬ 
κά για την άσκηση του επαγγέλματος τους, όπου αυτά απαι¬ 
τούνται. 

5. Να απασχολούνται στην επιχείρηση τους. 

6. Να διαθέτουν κεφάλαιο τουλάχιστον ίσο με το 25% του 
ποσού της επιχορήγησης υπό τη μορφή εμπορευμάτων, 
εξοπλισμού, υλικών κ.λ.π.γιατο οποίο να διαθέτουν τα απα¬ 
ραίτητα τιμολόγια ή αποδείξεις αγοράς τους στα βιβλία εξό¬ 
δων της επιχείρησης. Ειδικά για τα μέλη Συνεταιρισμών ή 
Αστικών Εταιρειών μη κερδοσκοπικού χαρακτήρα, σε περί¬ 
πτωση μη συμπλήρωσης του ανωτέρου ποσού του διατεθέ- 
ντος κεφαλαίου, μπορεί να καθορίζεται, ανά περίπτωση, 
από το Δ.Σ. του Οργανισμού ανάλογα με τις συνθήκες και τις 
ανάγκες απασχόλησης της περιοχής, μετά από εξέταση των 
αιτήσεων τους από την αρμόδια Υπηρεσία και την Περ/κή 
Δ/νση. Το ανώτατο όριοτου συνολικού κεφαλαίου για τη δη¬ 
μιουργία της επιχείρησης δεν πρέπει να υπερβαίνει τα 
102.714,6 ΕΥΡΩ. 

7. Οι άρρενες 18-29 ετών να έχουν εκπληρώσει ή νόμιμα 
απαλλαγεί από τις στρατιωτικές τους υποχρεώσεις και να 
διαθέτουν απολυτήριο ή νόμιμη απαλλαγή τους από τις 
στρατιωτικές του υποχρεώσεις. Εξαιρούνται της παραγρά¬ 
φου αυτής οι έγγαμοι εφόσον η σύζυγος δεν εργάζεται. 

Επίσης όσοι επιλέξουν την αυτοαπασχόληση στο πρό¬ 
γραμμα αυτό και επιδοτηθούν από το ειδικό αυτό Πρόγραμ¬ 
μα Ολοκληρωμένων Παρεμβάσεων δεν μπορούν να εντα¬ 
χθούν στη συνέχεια και στα προγράμματα «νέων ελευθέρων 
επαγγελματιών» που εφαρμόζονται από τον ΟΑΕΔ και αντί¬ 
στροφα (Ν. 1836/89 άρθρα 6,7 επέκταση της ισχύος του άρ¬ 
θρου 29του Ν. 1262/82 και άρθρο 6του Ν. 2434/96). 

Για την ύπαρξη των προϋποθέσεων ένταξης στο πρό¬ 
γραμμα των νέων ελεύθερων επαγγελματιών κρίνουν οι κα¬ 
τά τόπους αρμόδιοι Δ/ντές ή Προϊστάμενοι των Υ.Ν., Τ.Υ., 
Γ.Ε. και ΚΠΑτου ΟΑΕΔ. 

8. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το 24μηνο διάστημα της επιχορήγησης ο νέος ελεύ¬ 
θερος επαγγελματίας δεσμεύεται για τα εξής: 

1. Η είσπραξη της προκαταβολής θα πρέπει να γίνει μέσα 
σε 30 ημερολογιακές ημέρες από την ημερομηνία έκδοσης 
της εγκριτικής απόφασης. Σε περίπτωση παρέλευσης της 
ανωτέρω προθεσμίας η θέση ακυρώνεται. 

- Με τη λήξη του κάθε ενός 6μήνου, από την υπαγωγή του 
στο πρόγραμμα και μέσα σε προθεσμία 60 ημερολογιακών 
ημερών υποχρεούται να προσκομίσει: 


- Αίτηση στην οποία θα δηλώνει ότι η επιχείρηση του λει¬ 
τουργεί κανονικά και ότι το σύνολο των εσόδων και των εξό- 
δωντουπροαναφερθέντος χρονικού διαστήματος είναι του¬ 
λάχιστον ίσο με το ήμισυ του ποσού της δόσης που πρόκει¬ 
ται να εισπράξει, όπως θα εμφανίζεται στα βιβλία εσόδων και 
εξόδων του. 

- Βεβαίωση φορολογικής ενημερότητας, πιστωτικό τιμο¬ 
λόγιο και επικυρωμένα φωτοαντίγραφα του βιβλίου εσόδων 
- εξόδων του προηγούμενου εξαμήνου. 

- Σε περίπτωση που κατατεθεί η αίτηση για την είσπραξη 
της επί μέρους δόσης και εγκριθεί η καταβολή της και ο εν¬ 
διαφερόμενος δενπροσέλθει για είσπραξη εντός 30 ημερών 
από την έγκρισή της, η αξίωση παραγράφεται. 

2. Ο ενταγμένος στο πρόγραμμα υποχρεούται να ενημε¬ 
ρώνει την Υπηρεσία εγκαίρως και γραπτώς για οποιαδήποτε 
αλλαγή στα στοιχεία που έχει δηλώσει με την πρώτη αίτηση 
για ένταξή του. 

3. Η λειτουργία της επιχείρησής του να μη διακοπεί στο 
24μηνο διάστημα της επιχορήγησης. 

9. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων ή 
προϋποθέσεων, μετά από οποιαδήποτε πληρωμή ποσού της 
επιχορήγησης στον Ν. Ε. Ε., θα εφαρμόζονται οι διατάξεις των 
παρ. 7 καιδτου άρθρου 29του Ν.1262/82, όπως συμπληρώ¬ 
θηκε από τα άρθρα 6 και 7 του Ν. 1836/89 και η επιχορήγηση 
θα διακόπτεται με επιστροφή του αναλογούντος ποσού. 

Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη διακοπή 
της επιχορήγησης που έχει λάβει από τον ΟΑΕΔ και την επι¬ 
στροφή του αναλογούντος ποσού που αντιστοιχεί στο υπό¬ 
λοιπο χρονικό διάστημα του συνολικού χρόνου απασχόλη¬ 
σης με καταβολή εφάπαξ εντός 15 ημερών από την κοινο¬ 
ποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το αναλογούν ποσό 
που αναζητείται, συντάσσεται Πράξη Βεβαίωσης Οφειλής 
και αποστέλλεται στην αρμόδια Δ.Ο.Υ. για βεβαίωση και εί¬ 
σπραξη του. 

Σε περίπτωση, φυλάκισης ή θανάτου, η διακοπή της επιχο¬ 
ρήγησης θα γίνεται χωρίς άλλες επιπτώσεις για τον επαγγελ- 
ματία από την ημερομηνία που εμφανίσθηκε το πρόβλημα. 

10. ΔΑΠΑΝΗ 

Η δαπάνη για την εφαρμογή του μέτρου αυτού θα καλυ¬ 
φθεί από τον ΟΑΕΔ και θα ανέλθει στο ποσό των 2.588.460 
ΕΥΡΩ (ΚΑΕ 2493 Η1 φορέας 200). 

ΚΕΦΑΛΑΙΟ Ε' 

ΣΥΣΤΗΜΑ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ ΤΟΥ ΠΡΟ¬ 
ΓΡΑΜΜΑΤΟΣ 

1. ΕΠΙΛΥΣΗ ΔΙΑΦΟΡΩΝ 

• Οποιαδήποτε διαφορά προκύψει μεταξύ των ενταγμέ- 
νων στο πρόγραμμα και των Υπηρεσιών Απασχόλησης του 
ΟΑΕΔ θα επιλύεται με απόφαση του Περιφερειακού Διευθυ¬ 
ντή, μετά από την υποβολή σχετικής ένστασης από την επι¬ 
χορηγούμενη με το πρόγραμμα επιχείρηση ή Ν.Ε.Ε. οποία 
πρέπει να έχει υποβληθεί μέσα σε τριάντα (30) ημέρες από 
την κοινοποίηση της απορριπτικής απόφασης. 

• Ένσταση κατά απορριπτικής απόφασης του Περιφερει¬ 
ακού Δ/ντή θα εξετάζεται για θεραπεία από το Δ.Σ. του Ορ¬ 
γανισμού ή από Επιτροπή που θα ορισθεί με απόφαση του 
Δ.Σ. του ΟΑΕΔ, εφόσον αυτή υποβληθεί εντός 30 ημερών 
από την κοινοποίηση της απόφασης του Περιφερειακού Δι¬ 
ευθυντή ή της Π.Δ.Ε. 

2. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑΤΟΣ 

1. Η αρμόδια Υπηρεσία ΟΑΕΔ υποχρεούται μετά από επι¬ 
τόπιο έλεγχο, να συντάσσει έκθεση στην όποια θα καταγρά¬ 
φονται με λεπτομέρεια αν τηρούνται οι όροι της ένταξης. 

Προκειμένου να εξασφαλισθεί η αποτελεσματικότητατων 
ενεργειών, λαμβάνονται όλα τα αναγκαία μέτρα για : 

- Την πιστή τήρηση των Εθνικών και Κοινοτικών Κανόνων 
στα πλαίσια των οποίων λειτουργεί το πρόγραμμα. 

- Την πρόληψη ή την εξακρίβωση τυχόν παραβάσεων κα¬ 
θώς και την επιβολή κυρώσεων. 

2. Οι ελεγχόμενες επιχειρήσεις και Ν.Ε.Ε. υποχρεούνται: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

- Νατηρούντα αποδεικτικά στοιχεία και έγγραφα που ανα- 
φέρονται στην παρούσα Υ.Α. για τουλάχιστον 3 χρόνια από 
την αποπληρωμή του προγράμματος. 

3. Για την ομαλή πορεία των προγραμμάτων και την επί¬ 
τευξη των στόχων τους, θα παρακολουθούνται κάθε μήνα: 

- Οι καλυφθείσες θέσεις, οι οποίες προκύπτουν μετά την 
έκδοση των εγκριτικών αποφάσεων 

- Η καταβολή των επιχορηγήσεων κλπ. 

3. ΑΝΑΚΑΤΑΝΟΜΗ ΘΕΣΕΩΝ 

Με απόφαση του Δ.Σ. του ΟΑΕΔ και μετά από εισήγηση 
της Επιτροπής Διαχείρισης ΛΑΕΚ είναι δυνατή η ανακατα¬ 
νομή των θέσεων που προβλέπονται για το Ειδικό Πρόγραμ¬ 
μα Ολοκληρωμένης Παρέμβασης για άνεργους ηλικίας 18- 
64 ετών που προέρχονται από την επιχείρηση «50ΡΤΕΧ 
Α.Ε.». 

4. ΕΛΕΓΚΤΙΚΑ ΟΡΓΑΝΑ 

Α) Ελέγχους διενεργούν οι υπάλληλοι του ΟΑΕΔ σύμφω¬ 
να με τα οριζόμενα στην Κοινή Υπουργική Απόφαση υπ 
αριθμ. 2/34255/0022/6.6.2001. 

Α) Έλεγχο επίσης μπορούν να διενεργούν τα εντεταλμένα 
προς τούτο Εθνικά Ελεγκτικά Όργανα. 

5. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Λεπτομέρειες εφαρμογής του προγράμματος θα ορισθούν 

με εγκύκλιο του ΟΑΕΔ, η οποία θα τύχει δημοσιότητας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 26 Νοεμβρίου 2002 

ΟΥΠΟΥΡΓΟΣ 

ΔΗΜ. ΡΕΠΠΑΣ 

-♦- 

Αριθ. 31783 (2) 

Πρόγραμμα απόκτησης εργασιακής εμπειρίας και επιχορή¬ 
γησης επιχ/σεων για την απασχόληση ανέργων ηλικίας 
γυναικών ηλικίας 18-65 ετών, έτους 2003. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α785). 

2. Τις διατάξεις του Π.Δ. 368/89 «Οργανισμός του Υπουρ¬ 
γείου Εργασίας» (ΦΕΚ 163/Α/16.6.98). 

3. Τις διατάξειςτου Ν. 2956/2001 «Αναδιάρθρωσητου ΟΑ¬ 
ΕΔ και άλλες διατάξεις» (ΦΕΚ 258/Α/6.11.2001). 

4. Τις διατάξειςτου Ν.Δ. 212/69 «Περί Οργανώσεως καιΔι- 
οικήσεως του Οργανισμού Απασχολήσεως Εργατικού Δυ¬ 
ναμικού» (ΦΕΚ 112/Α/69). 

5. Την ισχύουσα Εθνική και Κοινοτική Νομοθεσία που αφο¬ 
ρά στην υλοποίηση και διαχείριση προγραμμάτων. 

6. Τις διατάξεις του άρθρου 29 του Ν. 1262/82 «Για την πα¬ 
ροχή κινήτρων ενίσχυσης της οικονομικής και περιφερεια¬ 
κής ανάπτυξης της χώρας και τροποποίηση συναφών διατά¬ 
ξεων» όπως τροποποιήθηκε με τα άρθρα 6 και 7 του Ν. 
1836/89 και το άρθρο 6 του Ν. 2434/96. 

7. Την 3035/22.10.2002 απόφαση του Δ.Σ. του ΟΑΕΔ 


(αριθμ. συνεδρ. 43/22.10.2002) που μας υποβλήθηκε με το 
Β123479/25.10.2002 έγγραφό του. 

8. Το γεγονός ότι από τις διατάξεις της παρούσας Κοινής 
Υπουργικής Απόφασης προκαλείται δαπάνη σε βάρος του 
Προγράμματος Δημοσίων Επενδύσεων και ως εκ τούτου 
εμπίπτει στις διατάξεις της παρ. 3 του άρθρου 22 του Ν. 
2362/95, αποφασίζουμε: 

Καταρτίζουμε πρόγραμμα απόκτησης εργασιακής εμπει¬ 
ρίας και επιχορήγησης ιδιωτικών επιχειρήσεων για την απα¬ 
σχόληση πέντε χιλιάδων (5.000) ανέργων γυναικών ηλικίας 
18-65 ετών σε νέες θέσεις εργασίας οι οποίες είναι πρόσθε¬ 
τες εκείνων που τυχόν δημιουργούνται στο πλαίσιο επενδυ¬ 
τικού σχεδίου ενταγμένου σε άλλο καθεστώς ενισχύσεων. 

Το πρόγραμμα υλοποιείται μέσω της κατανομής των επι¬ 
χορηγούμενων θέσεων στις κατά τόπους Υπηρεσίες Απα¬ 
σχόλησης του ΟΑΕΔ, η οποία θα γίνει με απόφαση του Διοι¬ 
κητικού του Συμβουλίου, ύστερα από σχετική εισήγηση, με 
βάση: 

α) Την εγγεγραμμένη ανεργία σε επίπεδα νομού και Υπη¬ 
ρεσίας υπολογιζόμενη σε συγκεκριμένη χρονική περίοδο 

β) Τη ζήτηση των επιχειρήσεων σε προηγούμενο πρό¬ 
γραμμα ΝΘΕ που ολοκληρώθηκε και 

γ) Έρευνα εργατικού δυναμικού της ΕΣΥΕ σε περιφερεια¬ 
κό επίπεδο. Γιατην επίτευξη των στόχωντου προγράμματος 
ο ΟΑΕΔ έχει τη δυνατότητα ανακατανομής των θέσεων αυ¬ 
τών. 

Οι αιτήσεις για υπαγωγή στο πρόγραμμα θα υποβληθούν 
εντός προθεσμίας, η οποία θα ορίζεται από σχετική προκή¬ 
ρυξη του ΟΑΕΔ και η οποία θα μπορεί να επαναλαμβάνεται 
σε τακτά χρονικά διαστήματα, σε περίπτωση μη κάλυψης 
των θέσεων. 

1. ΠΡΟΤΕΡΑΙΟΤΗΤΕΣ ΣΤΗΝ ΚΑΛΥΨΗ ΤΩΝ ΘΕΣΕΩΝ 

Από τις 5.000 θέσεις: 

• τουλάχιστον 67% θα καλυφθεί στο πλαίσιο της πολιτικής 
πρόληψης της μακροχρόνιας ανεργίας και θα αφορά: 

- άνεργες νέες ηλικίας 18-25 ετών, οι οποίες είναι εγγε¬ 
γραμμένες άνεργες έως 6 μήνες στα μητρώα ανέργων του 
Ο.Α.Ε.Δ. 

- άνεργες ηλικίας 26-65 ετών, οι οποίες είναι εγγεγραμμέ¬ 
νες άνεργες έως 12 μήνες στα μητρώα ανέργων του 
Ο.Α.Ε.Δ. 

• έως 33% θα καλυφθεί στο πλαίσιο της πολιτικής κατα¬ 
στολής της μακροχρόνιας ανεργίας και θα αφορά: 

- άνεργες νέες ηλικίας 18-25 ετών, οι οποίες είναι εγγε¬ 
γραμμένες άνεργες τουλάχιστον 6 μήνες στα μητρώα ανέρ¬ 
γων του Ο.Α.Ε.Δ. 

- άνεργες ηλικίας 26-65 ετών, οι οποίες είναι εγγεγραμμέ¬ 
νες άνεργεςτουλάχιστον 12 μήνες στα μητρώα ανέργωντου 
Ο.Α.Ε.Δ. 

• το 50% των θέσεων θα καλυφθεί από νέες ηλικίας 18 έως 
25 ετών. 

• Προτεραιότητα στην κάλυψη των θέσεων έχουν γυναί¬ 
κες με τρία (3) παιδιά και άνω, καθώς και γυναίκες με μονο- 
γονεϊκή οικογένεια. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

α. Όλες οι επιχειρήσεις που διέπονται, όσον αφορά στην 
πρόσληψη του προσωπικού τους, από τις διατάξεις του Ν. 
2190/94 όπως τροποποιήθηκε με τους νόμους 2247/97 και 
2527/99 και ισχύει σήμερα (ακόμη και αν εξαιρούνται ορι¬ 
σμένες κατηγορίες του προσωπικού τους από το Ν. 
2190/94). 

β. Οι επιχ/σεις που λειτουργούν στους Νομούς Γρεβενών, 
Λάρισας, Φθιώτιδας, Ιωαννίνων, Άρτας, Θεσπρωτίας και 
Πρέβεζας όπου εφαρμόζεται πρόγραμμα Ολοκληρωμένης 
Παρέμβασης. 

γ. Ε.Π.Α.Ε., οιΠ.Α.Ε., οι Κ.Α.Ε. τα αθλητικά σωματεία (πλην 
αυτών των ΑΜΕΑ), οι πολιτικές οργανώσεις, τα κόμματα, τα 
νυχτερινά κέντρα, δισκοθήκες, πρακτορεία ΠΡΟΠΟ, ΛΟΤ¬ 
ΤΟ, λαχείων, πρακτορεία ιπποδρομιακών στοιχημάτων, αί¬ 
θουσες ψυχαγωγίας και εκμετάλλευσης ψυχαγωγικών και 
ηλεκτρονικών παιχνιδιών τυχερού χαρακτήρα, τα λούνα- 
παρκ, τα φροντιστήρια και τα εκπαιδευτικά ιδρύματα για τις 
ειδικότητες του εκπαιδευτικού προσωπικού, επιχειρήσεις 
που λειτουργούν αποκλειστικά και μόνο βραδινές ώρες (από 
10:00 μ.μ. έως 6:00 π.μ.). 

δ. Οι εταιρείες προσωρινής απασχόλησης (αρθ. 20 Ν. 
2956/2001). 

ε. Ατομικές επιχειρήσεις για άτομα που είναι σύζυγοι ή 
συνδέονται με α' βαθμού συγγένειας εξ’ αίματος ή εξ’ αγχι¬ 
στείας με τον επιχειρηματία. 

στ. Οι Ο.Ε., Ε.Ε., Α.Ε., και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις Α.Ε., για 
τους εταίρους της Ε.Π.Ε. 

ζ. Οι σύζυγοι και οι συγγενείς α' βαθμού εξ’ αίματος ή εξ’ 
αγχιστείας των ομορρύθμων εταίρων στις Ο.Ε. και Ε.Ε., των 
εταίρων της Ε.Π.Ε. και των μελών του Δ.Σ. στις Α.Ε. 

3. ΕΠΙΧΕΙΡΗΣΕΙΣ ΔΕΝ ΜΠΟΡΟΥΝ ΝΑ ΕΠΙΧΟΡΗΓΗΘΟΥΝ: 

• Για άτομα που κατά το τελευταίο 12μηνο πριν από την 
ημερομηνία κατάθεσης της αίτησης είχαν απασχοληθεί 
στην ίδια επιχείρηση. 

• Για άτομα που τοποθετούνται αναγκαστικά με τις διατά¬ 
ξεις του Ν. 2643/98. 

• Επιχειρήσεις που μεταβιβάστηκαν ή άλλαξαν νομική 
μορφή ή διαλύθηκαν και επαναλειτούργησαν στον ίδιο ή σ’ 
άλλο χώρο με το αυτό αντικείμενο δραστηριότητας, μπο¬ 
ρούν να επιχορηγηθούν μόνο για όσο επιπλέον προσωπικό 
προσλάβουν πέραν αυτού που απασχολήθηκε στην προη¬ 
γούμενη επιχείρηση κατά το τελευταίο εξάμηνο που προη¬ 
γείται της ημερομηνίας υποβολής της αίτησης, τηρουμένου 
του ποσοστού ένταξης της παρ. 6. 

4. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΥΠΑΓΩΓΗΣ 

Α Όσον αφορά στις επιχειρήσεις, για να έχουν δικαίωμα 
υπαγωγής στο πρόγραμμα θα πρέπει: 

• Να μην έχουν μείωση προσωπικού από απόλυση ή από 
οικειοθελή αποχώρηση, χωρίς αντικατάσταση μέσα στη 
χρονική διάρκεια των έξι (6) μηνών που προηγείται της ημε¬ 
ρομηνίας υποβολής αίτησης. 

• Να έχουν φορολογική και ασφαλιστική ενημερότητα. 

Εφόσον πληρούνται οι ως άνω προϋποθέσεις, τότε δύνανται: 

• να υποβάλλουν σχετική αίτηση με τα αντίστοιχα δικαιο- 
λογητικά στις κατά τόπους αρμόδιες υπηρεσίες του ΟΑΕΔ, 
εντός προθεσμίας, που θα ορίζεται από σχετική προκήρυξη 
του Οργανισμού. 

Β. Όσον αφορά στις άνεργες: 

• να είναι εγγεγραμμένες στα μητρώα ανέργων των Υπη¬ 
ρεσιών του ΟΑΕΔ κατά την 1.11.2002 και να διαθέτουν δελ¬ 
τίο ανεργίας σε ισχύ μέχρι την ένταξή τους στο πρόγραμμα 

• ναέχουντηνελληνική υπηκοότηταήτην υπηκοότητα άλ¬ 
λου κράτους μέλους της ΕΕ ή να είναι ομογενείς που έχουν 
δικαίωμα διαμονής και απασχόλησης στη χώρα μας 

• Να έχουν προταθεί στην επιχείρηση από τις Υπηρεσίες 
Απασχόλησης του ΟΑΕΔ στα πλαίσια της εξατομικευμένης 
προσέγγισης. 

5. ΜΟΡΙΟΔΟΤΗΣΗ ΓΙΑ ΕΝΤΑΞΗ ΣΤΟ ΠΡΟΓΡΑΜΜΑ 

1) Επιχειρήσεις που έχουν αυξήσει το προσωπικό τους τα 
τρία τελευταία χρόνια, αφαιρουμένου του προσωπικού που 
εντάχθηκε την τελευταία τριετία σε πρόγραμμα Ν.Θ.Ε. ή 
προσλήφθηκε λόγω συμμετοχής της επιχείρησης σε επεν¬ 
δυτικό σχέδιο (καθαρή αύξηση). 

Το ποσοστό αύξησης του προσωπικού επί τον συντελεστή 
βαρύτητας 45%. 


2) Επιχειρήσεις που έχουν διατηρήσει τις επιδοτούμενες 
θέσεις εργασίας, που δημιουργήθηκαν τα τρία τελευταία 
χρόνια στα πλαίσια του προγράμματος ΝΘΕ. 

Το ποσοστό διατήρησης των ΝΘΕ την τελευταία τριετία 
επί τον συντελεστή βαρύτητας 25%. 

3) Επιχειρήσεις που έχουν προσλάβει άτομα που απέκτη¬ 
σαν εργασιακή εμπειρία, κατόπιν υπαγωγής των επιχειρή¬ 
σεων στο πρόγραμμα δίαρθ- 

Το ποσοστό διατήρησης των ασκούμενων 3ΤΑΘΕ επί τον 
συντελεστή βαρύτητας 20%. 

4) Επιχειρήσεις που έχουν προσφέρει θέσεις πρακτικής 
άσκησης, τουλάχιστον ενός εκπαιδευτικού εξαμήνου, στα 
πλαίσια του προγράμματος Μαθητείας του ΟΑΕΔ την τε¬ 
λευταία πενταετία. 

Το ποσοστό διατήρησης των θέσεων πρακτικής άσκησης 
επί τον συντελεστή βαρύτητας 10%. 

5) Επιχειρήσεις που έχουν διατηρήσει τον αριθμό των απα- 
σχολουμένωντους κατά την τελευταία τριετία. Μόρια 3. 

• Σε περίπτωση ισοβαθμίας, προηγούνται οι επιχειρήσεις 
με το μικρότερο αριθμό απασχολουμένων. 

6. ΚΑΛΥΨΗ ΘΕΣΕΩΝ ΑΝΑ ΕΠΙΧΕΙΡΗΣΗ 

Οι επιχειρήσεις που πληρούν τις προϋποθέσεις μπορούν 
να ενταχθούν στο πρόγραμμα ανάλογα με το απασχολούμε¬ 
νο προσωπικό τους, σύμφωνα με τον παρακάτω πίνακα: 

Πλήθος επιχορηγούμενων θέσεων ανά επιχείρηση, σύμ¬ 
φωνα με το απασχολούμενο τακτικό προσωπικό τους 


Πλήθος απασχολούμενου τακτικού 
προσωπικού επιχειρήσεων 
(προσωπικό με συμβάσεις αορίστου 
χρόνου) 

0-10 

11-50 

51-250 

251 + 

Ποσοστό επί των απασχολουμένων 

30% 

25% 

15% 

10% 

Ελάχιστο όριο επιχορηγούμενων 
θέσεων 

2 

3 

13 

30 

Μέγιστο όριο επιχορηγούμενων 
θέσεων 

3 

_ 

13 

30 

50 


Το «ελάχιστο όριο επιχορηγούμενων θέσεων» αποτελεί δυ¬ 
νατότητα και όχι υποχρέωση της επιχείρησης, αφού η επιχεί¬ 
ρηση μπορεί να αιτηθεί μικρότερο πλήθος θέσεων από αυτό. 

7. ΣΤΑΔΙΑ ΠΡΟΓΡΑΜΜΑΤΟΣ 

Το Πρόγραμμα αυτό περιλαμβάνει δύο στάδια, ήτοι στά¬ 
διο απόκτησης εργασιακής εμπειρίας για άνεργες αποφοί¬ 
τους τουλάχιστον Λυκείου διάρκειας τριών (3) μηνών και 
στάδιο απασχόλησης διάρκειας δεκαοκτώ (18) μηνών. 

8. ΔΙΑΔΙΚΑΣΙΑ ΥΠΑΓΩΓΗΣ - Στάδιο απόκτησης εργασια¬ 
κής εμπειρίας για άνεργες που διαθέτουν τουλάχιστον απο¬ 
λυτήριο Λυκείου 

Οι αρμόδιες Υπηρεσίες με έγγραφό τους (προέγκριση 
υπαγωγής) θα ενημερώσουν τις επιχειρήσεις, μετά τη μο- 
ριοδότησή τους, ότι μπορούν να συμμετάσχουν στο πρό¬ 
γραμμα. 

9. ΙΔΙΩΤΙΚΟ ΣΥΜΦΩΝΗΤΙΚΟ 

Για την υλοποίηση του σταδίου απόκτησης εργασιακής 
εμπειρίας υπογράφεται ιδιωτικό συμφωνητικό μεταξύ του 
ΟΑΕΔ, της επιχείρησης που έχει επιλεγεί και της ασκούμε¬ 
νης. Σχέδιο του συμφωνητικού θα εγκριθεί από το Δ.Σ. του 
Οργανισμού, το οποίο μεταξύ άλλων θα περιλαμβάνει: 

• Νομικό πλαίσιο. 

• Πλήρη στοιχεία της ασκούμενης. 

• Ακριβή διάρκεια της περιόδου εξάσκησης. 

• Θέση για απόκτηση εργασιακής εμπειρίας που θα καλύ¬ 
ψει η ασκούμενη. 

• Υποχρέωση της επιχείρησης για απασχόληση της 
ασκούμενης μετά τη λήξη του σταδίου απόκτησης εργασια¬ 
κής εμπειρίας τρίμηνης διάρκειας 

• Υποβολή έκθεσης προόδου από τον εργοδότη και την 
ασκούμενη μετά τη λήξη του προγράμματος 

• Όρους του προγράμματος. 

• Δυνατότητα διακοπής του προγράμματος με απόφαση 
του Προϊσταμένου τις αρμόδιας Υπηρεσίας σε περίπτωση 
μη τήρησης των όρων αυτού. 

Α. Υποβολή δικαιολογητικών μετά την υπογραφή του συμ¬ 
φωνητικού. 

• Πριν την έναρξη του σταδίου απόκτησης εργασιακής 
εμπειρίας: 

Οι επιχειρήσεις μαζί με το συμφωνητικό υποχρεούνται να 
υποβάλλουν στον Ο.Α.Ε.Δ. τα εξής δικαιολογητικά: 

- Δήλωση με την οποία να γνωστοποιείται το ονοματεπώ¬ 
νυμο του υπεύθυνου του σταδίου απόκτησης εργασιακής 
εμπειρίας (διεύθυνση, τηλέφωνο, ϊεχ, αριθμό ταυτότητας, 
δείγμα υπογραφής). 

- Βεβαίωση - δήλωση της έναρξης υλοποίησης του σταδί¬ 
ου απόκτησης εργασιακής εμπειρίας, στην οποία να αναφέ- 
ρεται και ο τόπος υλοποίησής του. 

- Το πρόγραμμα εργασιακής προσαρμογής των εκπαιδευ- 
ομένων. 

Β. Υποβολή δικαιολογητικών κατά την υλοποίηση του στα¬ 
δίου απόκτησης εργασιακής εμπειρίας: 

• οι επιχειρήσεις υποχρεούνται να υποβάλλουν στον 
Ο.Α.Ε.Δ. τα εξής δικαιολογητικά: 

- Κάθε μήνα, κατάσταση των ασκουμένων με τις ημέρες 
παρακολούθησης του σταδίου απόκτησης εργασιακής 
εμπειρίας και τις ώρες παρακολούθησης εντός του πρώτου 
δεκαημέρου του επόμενου μήνα. 

10. ΔΕΣΜΕΥΣΕΙΣ 

Κατά την τρίμηνη χρονική διάρκεια του σταδίου απόκτη¬ 
σης εργασιακής εμπειρίας, οι επιχειρήσεις θα πρέπει να δια¬ 
τηρήσουν τις θέσεις εργασίας (επιχορηγούμενες και μη). 

Επίσης οι επιχειρήσεις υποχρεούνται να προσλάβουν τις 
ασκούμενες μετά την λήξη του σταδίου απόκτησης εργα¬ 
σιακής εμπειρίας. 

11. ΔΙΑΔΙΚΑΣΙΑ ΥΠΑΓΩΓΗΣ - Στάδιο απασχόλησης για γυ¬ 
ναίκες αποφοίτους τουλάχιστον Λυκείου 

1. Μετά την ολοκλήρωση του σταδίου απόκτησης εργα¬ 
σιακής εμπειρίας, οι επιχειρήσεις εντάσσονται στο στάδιο 
απασχόλησης. 

2. Η εγκριτική απόφαση εκδίδεται μετά την πρόσληψη της 
τελευταίας επιχορηγούμενης μισθωτού, η οποία πρέπει να 
γίνει το αργότερο εντός δέκα (10) ημερών από τη λήξη του 
σταδίου απόκτησης εργασιακής εμπειρίας. Απαραίτητη 
προϋπόθεση έκδοσης εγκριτικής απόφασης είναι όπως η 
επιχείρηση δεν έχει μειώσει το προσωπικό της κατά την τρί¬ 
μηνη χρονική διάρκεια του σταδίου απόκτησης εργασιακής 
εμπειρίας. 

3. Για την έκδοση των σχετικών εγκριτικών αποφάσεων οι 
επιχειρήσεις υποβάλλουν, το αργότερο μέσα σε 15 ημέρες 
μετά την ημερομηνία πρόσληψης, φωτοτυπημένα αντίγρα¬ 
φα των αναγγελιών πρόσληψης που έκαναν στο πλαίσιο του 
προγράμματος. 

12. ΔΙΑΔΙΚΑΣΙΑ ΥΠΑΓΩΓΗΣ-Στάδιο απασχόλησης για γυ¬ 
ναίκες μη αποφοίτους Λυκείου 

1. Οι αρμόδιες Υπηρεσίες με έγγραφό τους (προέγκριση 
υπαγωγής) θα ενημερώσουν τις επιχειρήσεις, μετά τη μο- 
ριοδότησή τους, ότι μπορούν να συμμετάσχουν στο πρό¬ 
γραμμα και να προσλάβουν επιχορηγούμενα άτομα σύμφω¬ 
να με τον παραπάνω πίνακα (παρ. 6). 

2. Η εγκριτική απόφαση εκδίδεται μετά την πρόσληψη της 
τελευταίας επιχορηγούμενης μισθωτού, ? οποίαπρέπει να γί¬ 
νει το αργότερο μέσα σε δύο μήνες από την προέγκριση υπα¬ 
γωγής της επιχείρησης στο πρόγραμμα, ενώ ? επιχορήγηση 
αρχίζει από την ημερομηνία πρόσληψης κάθε μισθωτού. 


3. Για την έκδοση των σχετικών εγκριτικών αποφάσεων οι 
επιχειρήσεις υποβάλλουν, το αργότερο μέσα σε 15 ημέρες 
μετά την ημερομηνία πρόσληψης, φωτοτυπημένα αντίγρα¬ 
φα των αναγγελιών πρόσληψης που έκαναν στο πλαίσιο του 
προγράμματος. 

13. ΧΡΗΜΑΤΟΔΟΤΗΣΗ ΤΟΥ ΣΤΑΔΙΟΥ ΑΠΟΚΤΗΣΗΣ ΕΡ¬ 
ΓΑΣΙΑΚΗΣ ΕΜΠΕΙΡΙΑΣ (για άνεργες που διαθέτουν τουλάχι¬ 
στον απολυτήριο Λυκείου) 

Ο Ο.Α.Ε.Δ. αναλαμβάνει τη συνολική χρηματοδότηση του 
σταδίου απόκτησης εργασιακής εμπειρίας καταβάλλοντας 
κάθε μήνα στις ασκούμενες όχι πάνω από 22 ημέρες το μή¬ 
να στις μεν πτυχιούχους Α.Ε.Ι. -Τ.Ε.Ι. το ποσό των 20,54 ΕΥ¬ 
ΡΩ ημερησίως μικτά (Δευτέρα - Παρασκευή), στις δε δι¬ 
πλωματούχους και αποφοίτους των Ι.Ε.Κ., Τ.Ε.Λ., Ε.Π.Λ., 
Τ.Ε.Ε. Β' κύκλου το ποσό 17,61 ΕΥΡΩ ημερησίως μικτά. Η 
εξάσκηση δε θα υπερβαίνει τις επτά (7) ώρες ημερησίως, τις 
πέντε (5) ημέρες την εβδομάδα και δε θα πραγματοποιείται 
σε βραδινές ώρες (πλέοντης 22ας). 

14. ΠΟΣΟ ΚΑΙ ΔΙΑΡΚΕΙΑ ΤΗΣ ΕΠΙΧΟΡΗΓΗΣΗΣ ΕΠΙΧΕΙ¬ 
ΡΗΣΕΩΝ ΓΙΑ ΤΟ ΣΤΑΔΙΟ ΑΠΑΣΧΟΛΗΣΗΣ 

• Το ποσό της επιχορήγησης για κάθε νέα θέση πλήρους 
απασχόλησης ορίζεται σε 14,70 ΕΥΡΩ ημερησίως. Σε περί¬ 
πτωση που μισθωτός απασχολείται με καθεστώς μερικής 
απασχόλησης από 4 ώρες και άνω ημερησίως, το ποσό επι¬ 
χορήγησης ανέρχεται στο ήμισυ του ποσού που αντιστοιχεί 
σε κάθε ημέρα πλήρους απασχόλησης. 

• Η διάρκεια της επιχορήγησης για κάθε επιχείρηση που 
εντάσσεται στο στάδιο απασχόλησης είναι δώδεκα (12) μήνες. 

• Μετά τη λήξη της επιχορήγησης η επιχείρηση δεσμεύε¬ 
ται να διατηρήσει το προσωπικό της (παλαιό και επιχορη¬ 
γούμενο) τουλάχιστον, για έξι (6) μήνες ακόμη. 

15. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - 
ΔΕΣΜΕΥΣΕΙΣ 

α) Οι επιχειρήσεις υποχρεούνται να διατηρήσουν τις θέ¬ 
σεις εργασίας (επιχορηγούμενες και μη) καθ’ όλη τη διάρ¬ 
κεια του προγράμματος (18 μήνες). 

Σε περίπτωση που διαπιστωθεί μείωση μη επιχορηγούμε¬ 
νου προσωπικού (απόλυση ή οικειοθελής αποχώρηση) της 
επιχείρησης και εφόσον δεν υπάρξει αντίστοιχη αντικατά¬ 
σταση μέσα σε τριάντα (30) ημέρες, το πρόγραμμα διακό¬ 
πτεται κατά τόσες θέσεις εργασίας όσες μειώθηκε το προ¬ 
σωπικό και επιστρέφεταιτο αναλογούν ποσό επιχορήγησης, 
σύμφωνα με τους όρους της παρούσας Υ.Α. 

β) Σε περίπτωση απόλυσης επιχορηγούμενης μισθωτού 
θα εφαρμόζονται οι διατάξεις της παρ. 14 της Υ.Α. 

γ) Δεν επιτρέπεται η μεταφορά προσωπικού από Υποκα¬ 
τάστημα σε άλλο Υποκατάστημα της επιχείρησης. 

δ) Οι επιχειρήσεις δεν δεσμεύονται από την παραπάνω 
διάταξη για άτομα που έχουν προσλάβει σύμφωνα με προ¬ 
γράμματα Ειδικών Κοινωνικών Ομάδων, σε περίπτωση που 
αυτά αποχώρησαν οικειοθελώς είτε κατά το εξάμηνο πριν 
την ημερομηνία υποβολής της αίτησης της επιχείρησης για 
συμμετοχή της στο πρόγραμμα είτε κατά τη διάρκεια του 
προγράμματος. 

16. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή προϋ¬ 
ποθέσεων, μετά από οποιαδήποτε πληρωμή ποσού της επι¬ 
χορήγησης εφαρμόζονται οι διατάξεις των παρ. 7 και 8 του 
άρθρου 29 του Ν.. 1262/82, όπως συμπληρώθηκε από τα άρ¬ 
θρα 6 και 7 του Ν. 1836/89 και η επιχορήγηση διακόπτεται με 
επιστροφή του αναλογούντος ποσού, σύμφωνα και με την 
2007892/461/1998 Κοινή Απόφαση περί «Ανακτήσεως Αχρε- 
ωστήτως ή παρανόμως καταβληθέντων ποσών από εθνι¬ 
κούς πόρους ή πόρους της Ευρωπαϊκής Ένωσης στα πλαί¬ 
σια της υλοποίησης κοινοτικών πολιτικών». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ειδικότερα: «Ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη διακοπή 
της επιχορήγησης με επιστροφή του αναλογούντος ποσού 
που αντιστοιχεί στο υπόλοιπο χρονικό διάστημα του συνολι¬ 
κού χρόνου απασχόλησης με καταβολή εφάπαξ εντός 15 
ημερών από την κοινοποίηση της απόφασης στον ενδιαφε¬ 
ρόμενο. Εφόσον δεν επιστραφεί εμπρόθεσμα το αναλογούν 
ποσό που αναζητείται, συντάσσεται μετά από απόφαση του 
Δ.Σ. του Οργανισμού ή του Οργάνου που αυτό ορίζει, Πρά¬ 
ξη Βεβαίωσης Οφειλής και αποστέλλεται στην αρμόδια 
Δ.Ο.Υ. για βεβαίωση και είσπραξή του». 

17. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει στο πρόγραμμα θα επι¬ 
λύεται με απόφαση Ειδικής Επιτροπής. Η Ειδική Επιτροπή, 
έργο της οποίας θα αποτελέσει η εξέταση ενστάσεων, συ¬ 
γκροτείται με απόφαση του Υπουργού Εργασίας και Κοινω¬ 
νικών Ασφαλίσεων και απαρτίζεται από: 

1. έναν εκπρόσωπο του Υπουργείου Εργασίας και Κοινω¬ 
νικών Ασφαλίσεων 

2. δύο εκπροσώπους του ΟΑΕΔ που υποδεικνύονται από 
το Διοικητή 

3. έναν εκπρόσωπο που υποδεικνύεται από τη ΓΣΕΕ 

4. έναν εκπρόσωπο που υποδεικνύεται από κοινού από τις 
εργοδοτικές οργανώσεις (ΣΕΒ, ΓΣΕΒΕΕ, Ε.Σ.Ε.Ε.). Σε περί¬ 
πτωση ασυμφωνίαςτων εργοδοτικών οργανώσεων υποβάλ¬ 
λουν και οι τρεις πρόταση και ορίζεται από τον Υπουργό Ερ¬ 
γασίας και Κοινωνικών Ασφαλίσεων ένας εκ των προτεινο- 
μένων. Η ένσταση θα υποβάλλεται στη Διοίκηση του ΟΑΕΔ 
μέσω της υπηρεσίας, στην οποία έχει κατατεθεί η αίτηση για 
ένταξη της επιχείρησης στο πρόγραμμα, μέσα σε (30) ημέ¬ 
ρες από την κοινοποίηση της απόρριψης του αιτήματος από 
την υπηρεσία ή της απορριπτικής απόφασης. 

18. ΣΥΣΤΗΜΑ ΠΑΡΑΚΟΛΟΥΘΗΣΗΣ, ΕΛΕΓΧΟΥ ΚΑΙ ΔΙΑ¬ 
ΧΕΙΡΙΣΗΣ ΤΟΥ ΠΡΟΓΡΑΜΜΑΤΟΣ 

Α. Η αρμόδια Υπηρεσία του ΟΑΕΔ υποχρεούται να πραγ¬ 
ματοποιεί επιτόπιους ελέγχους απαραίτητα πριν την κατα¬ 
βολή της πρώτης επιχορήγησης, καθώς και μία φορά του¬ 
λάχιστον ανά εξάμηνο για τη διαπίστωση της τήρησης των 
όρων του προγράμματος. Για τους επιτόπιους ελέγχους 
που πραγματοποιούνται κατά τη διάρκεια υλοποίησης του 
προγράμματος, η αρμόδια Υπηρεσία του ΟΑΕΔ συντάσσει 
σχετικές εκθέσεις τις οποίες διατηρεί στο φάκελο της επι¬ 
χείρησης και στις οποίες καταγράφονται με λεπτομέρεια αν 
τηρούνται οι όροι ένταξης στο πρόγραμμα. Αντίγραφο της 
έκθεσης παραδίδεται στην επιχείρηση. 

Προκειμένου να εξασφαλισθεί η αποτελεσματικότητα των 
ενεργειών, λαμβάνονται όλα τα αναγκαία μέτρα για: 

• Την πιστή τήρηση των Εθνικών και Κοινοτικών Κανόνων 
στα πλαίσια των οποίων λειτουργεί το πρόγραμμα. 

• Την πρόληψη ή την εξακρίβωση τυχόν παραβάσεων, κα¬ 
θώς και την επιβολή κυρώσεων. 

Β. Οι ελεγχόμενες επιχειρήσεις υποχρεούνται: 

• Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

• Νατηρούντα αποδεικτικά στοιχεία και σχετικά έγγραφα 
με την υπαγωγή τους στο πρόγραμμα τουλάχιστον για τρία 
(3) χρόνια από την αποπληρωμή του προγράμματος. 

Γ. Για τον έλεγχο των όρων υλοποίησης και την επίτευξη 
των στόχων του προγράμματος, ο ΟΑΕΔ: 

1. Τηρεί ξεχωριστό φάκελο για κάθε επιχείρηση που 
εντάσσεται στο πρόγραμμα. Ο φάκελος αυτός διατηρείται 


στις Υπηρεσίες Απασχόλησης του ΟΑΕΔ και περιλαμβάνει 
όλα τα στοιχεία που αφορούν τη σχέση της επιχείρησης με 
το πρόγραμμα, ξεκινώντας από την αίτηση και μέχρι τη λήξη 
του χρόνου διατήρησης του προσωπικού (δικαιολογητικά 
υπαγωγής και καταβολής της επιχορήγησης, πρωτότυπα 
παραστατικά δαπανών τόσο της αναδόχου επιχείρησης όσο 
και της Υπηρεσίας που καταβάλλει την επιχορήγηση, διοι¬ 
κητικές πράξεις της Υπηρεσίας όπως εγκριτικές αποφάσεις, 
αποφάσεις έναντι πιθανών ενστάσεων, εκθέσεις ελέγχων 
κ.λ.π.) 

2. Αναπτύσσει και τηρεί Μητρώο επιχορηγουμένων επιχει¬ 
ρήσεων του οποίου οι ελάχιστες απαιτήσεις αφορούν στην 
αποτύπωση των κάτωθι χαρακτηριστικών ανά επιχορηγού¬ 
μενη επιχείρηση: 

• Την Υπουργική Απόφαση στο πλαίσιο της οποίας επιχο¬ 
ρηγείται, 

• επωνυμία, διεύθυνση, ΑΦΜ καιΔΟΥ, 

• μέγεθος (πλήθος απασχολούμενων) και οικονομική 
δραστηριότητα, 

• πλήθος θέσεων για τις οποίες επιχορηγείται βάσει του 
προγράμματος και ανάλυση των ωφελούμενων άνεργων γυ¬ 
ναικών που προσέλαβε στο πλαίσιο αυτό κατά ηλικία, διάρ¬ 
κεια ανεργίας και ειδικότητα με την οποία απασχολούνται, 

• μηνιαίες μισθοδοτικές καταστάσεις με επιμερισμό των 
μισθωτών για τις οποίες επιχορηγούνται βάσει του προ¬ 
γράμματος, 

• συνολικό ποσό με το οποίο επιχορηγούνται στο πλαίσιο 
του προγράμματος, καθώς και ανάλυση των δόσεων με τις 
οποίες καταβάλλεται η επιχορήγηση κατά ημερομηνία, 

• εκθέσεις πραγματοποιηθέντων ελέγχων. 

Δ. Η οικονομική διαχείριση του προγράμματος διενεργεί- 
ται, στην Υπηρεσία υλοποίησης του προγράμματος, μέσω 
ξεχωριστής λογιστικής μερίδας στην οποία καταχωρούνται, 
διακριτά για κάθε επιχορηγούμενη επιχείρηση, όλες οι πλη¬ 
ρωμές που πραγματοποιούνται μετά διακριτικά χαρακτηρι¬ 
στικά των αντίστοιχων παραστατικών τους (ημερομηνία, εί¬ 
δος και αριθμός παραστατικού, κατηγορία, ποσό και αιτιο¬ 
λογία δαπάνης). 

19. ΕΛΕΓΚΤΙΚΑ ΟΡΓΑΝΑ 

Έλεγχοι στα διάφορα στάδια υλοποίησης του προγράμ- 
ματοςπραγματοποιούνταιαπόυπαλλήλουςτου ΟΑΕΔ, σύμ¬ 
φωνα με τα οριζόμενα στην Κοινή Υπουργική Απόφαση 
2/34255/0022/6.6.2001. 

20. ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 

Ο προϋπολογισμός του προγράμματος ανέρχεται σε 
28.344.750,00 ΕΥΡΩ. 

Η ανωτέρω δαπάνη θα καλυφθεί από τον ΟΑΕΔ και επιμε¬ 
ρίζεται ως εξής: 

• έτος 2003 ποσό 17.006.850,00 ΕΥΡΩ. 

• έτος 2004 ποσό 11.337. 900,00 ΕΥΡΩ. 

Ο κωδικός προϋπολογισμού στον οποίο χρεώνονται οι 
ανωτέρω δαπάνες του προγράμματος θα δημιουργηθεί 
στον προϋπολογισμό οικονομικού έτους 2003, όπου θαπρο- 
βλεφθούν και οι αντίστοιχες πιστώσεις. 

21. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Οι λεπτομέρειες εφαρμογής του προγράμματος θα ορι- 

σθούν με εγκύκλιο του ΟΑΕΔ, η οποία θατύχει δημοσιότητας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 18 Νοεμβρίου 2002 

Ο ΥΠΟΥΡΓΟΣ 

ΔΗΜ. ΡΕΠΓΊΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




